Data was extracted from:https://www.infomed.co.il/drugs/modal-sulpiride/

המומחים של
Info
med
מסבירים:
סולפיריד (מודל) הוא תרופה בעלת השפעה אנטי-דופמינרגית, שבמקור שימשה בעבר לטיפול ב
סכיזופרניה
.
כיום, סולפיריד (מודל) מיועד לטיפול במצבים הבאים:
במינון נמוך: סחרחורת,מצבים פרה-פסיכוטיים.
משמשת לעיתים כהקלה על בחילה והקאה ומחלות מסוימות של מערכת העיכול, כמו כיב עיכולי.
במינונים גבוהים: טיפול ב
דיכאון
ואפתיה בקרב חולים פסיכיאטריים שונים ועוד.
אין להשתמש בסולפיריד (מודל) במקרים הבאים:
אם ידועה רגישות לסולפיריד, החומר הפעיל בתרופה מודל או למרכיביה הנוספים.
פאוכרומוציטומה- גידול של בלוטת האדרנל.
בנטילת לבודופה או רופינירול (או תרופות אחרות לטיפול בפרקינסון).
חשוב לשים לב:
בזמן הטיפול בסולפיריד (מודל) יש להיזהר מהתחממות יתר, כמו למשל בזמן פעילות גופנית, במזג אוויר חם ובמקלחת חמה (מחשש לשבץ חום). כמו כן, מומלץ לנקוט באמצעים למניעת התקררות במזג אוויר קר, מחשש להפותרמיה.
מידע על התרופה
אופן נטילת התרופה
טבליות- ניתן לחצות, כמוסות- בליעה בשלמות. אין ללעוס!
תדירות וזמן נטילה
פעמיים- שלוש ביום.
טווח המינון
מבוגרים: 100-1600 מ"ג ליום, בהתאם למטרת הטיפול. ילדים: 3-5 מ"ג לק"ג ליום.
תחילת ההשפעה
תוך שעתיים.
משך ההשפעה
תוך שעתיים.
מנה שנשכחה
יש לקחת מייד כשנזכרים. אם צריך לקחת את המנה הבאה בזמן קרוב, יש לדלג על המנה שנשכחה. אין לקחת מנה כפולה.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור. הרופא ינחה על אופן ההפסקה ההדרגתית.
מינון עודף
יש ליידע מיידית את הרופא. סימנים אפשריים למינון יתר כוללים: חוסר מנוחה, בלבול או אי שקט, ירידה ברמת ההכרה, רעידות, נוקשות או התכווצויות בשרירים, קושי בתנועה, תנועות בלתי נשלטות, ייצור מוגבר של רוק. ייתכנו גם: סחרחורות, עילפון (כתוצאה מלחץ דם נמוך), תרדמת.
אחסון
לשמור במיכל סגור היטב במקום קריר ויבש, הרחק מהישג ידם של ילדים. מתחת ל-25 מעלות צלזיוס.
אזהרות
תזונה
ניתן ליטול עם אוכל. אין להחזיק את הטבליה או הכמוסה של סולפיריד (מודל) בפה מעבר לזמן הדרוש לבליעתה.
אלכוהול
אין לשתות יין ומשקאות חריפים בזמן הטיפול בתרופה
נהיגה
מומלץ להימנע מנהיגה, עד בחינת השפעת התרופה, כיוון שהתרופה עלולה לפגום בערנות, ולגרום לסחרחורת, ישנוניות, הפרעות ראייה. במקרים אלה- אין לנהוג. בכל מקרה יש לנהוג בזהירות בנהיגה ברכב.
הריון
המידע מוגבל. יש להתייעץ עם הרופא בעת הריון, חשד להריון וכן בעת תכנונו.
הנקה
יש להיוועץ ברופא לפני השימוש. אין להניק בזמן הטיפול, שכן התרופה עוברת לחלב האם. המידע על השפעתה עבור התינוק היונק- מוגבל.
תינוקות וילדים
יש צורך בהפחתת המינון בהתאם לגיל ולמשקל. יש לדווח לרופא על כל תופעת לוואי וכן על כל תרופה נוספת הניתנת לילד.
קשישים
יש להשתמש בזהירות בסולפיריד- מטופלים קשישים נוטים יותר לחוות תת לחץ דם בעמידה, נמנום ותופעות כמו רעד ונוקשות שרירים.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת לב, גם במשפחה
מחלת כבד
מחלת כליה
הגדלת הערמונית (פרוסטאטה מוגדלת)
ברקית (glaucoma), גם בעבר
יתר לחץ דם
נטילת תרופות אחרות
הריון
הנקה
ליקוי במערכת העיכול, חסימת מעיים
התנהגות תוקפנית, אי שקט
שבץ בעבר
נטיה לקרישי דם
גיל מעל 65
דמנציה
פרקינסון
חוסר איזון באלקטרוליטים בדם (כמו אשלגן, סידן, מגנזיום)
אפילפסיה, פרכוסים
סרטן שד, גם במשפחה
סוכרת, גורמי סיכון לסוכרת
סיכון ממנת יתר
אין נתונים
סיכון מפיתוח תלות
אין נתונים
תופעות לוואי
תופעות הלוואי השכיחות של סולפיריד (מודל) כוללות: חוסר מנוחה, תזזיתיות.
תופעות לוואי לא שכיחות כוללות: סחרחורות, עילפון כתוצאה מלחץ דם נמוך, ייצור רוק מוגבר, עליה במתח השריר ויכולת מופחתת להתמתח, תנועות לא רצוניות ולא נשלטות.
יש לפנות לרופא בהחמרה או משך הארוך מכמה ימים, של תופעות לוואי כדוגמת עליה באנזימי כבד (הנראית בבדיקות דם), ויכולה להעיד על בעיות בכבד, עליה ברמת הפרולקטין, כאבים בשד (גברים ונשים), ו/או ייצור לא רגיל של חלב מן השד (בגברים ונשים), עליית משקל, תחושת נמנום או הירדמות, נדודי שינה, פריחה ועצירות (שכיחות).
יש להפסיק את השימוש בסולפיריד (מודל) ולפנות מיד לטיפול רפואי במקרים הבאים:
רעד, נוקשות וגרירת רגליים. רעידות, התכווצויות שרירים, תנועה איטית. (שכיח)
גירוי או פריחה בעור,
חוסר שיווי משקל, חוסר מנוחה, עויתות,
תנועות בלתי-רצוניות או קושי בדיבור (נ
דיר),
עייפות או חולשה מוגברת,
זיהומים המופיעים לעיתים קרובות.
הצהבת העור או העיניים,
שינויים בראיה.
בעיות בלב, קרישי דם
יש לפנות לרופא מיד אם מתפתחות
תנועות בלתי רצוניות (במיוחד של הפנים), גם אם זה קורה
לראשונה לאחר תום הטיפול
.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה.
שילוב סולפיריד (מודל) עם תרופות הבאות עלול להוביל לסיכונים או אי-יעילות הנובעים מתגובות בין-תרופתיות:
לבודופה או רופינירול (או תרופות אחרות לטיפול בפרקינסון)- אין להשתמש בתרופה סולפיריד.
תרופות המשפיעות על מערכת העצבים המרכזית (כגון: תרופות להרגעה, לשינה, פרקינסון, אפילפסיה, חומרים מרדימים לניתוחים ומשככי כאבים אופיואידים, תרופות נגד דיכאון, ברביטורטים).
תרופות לבלוטת התריס.
תרופות ללב ולהורדת לחץ דם. כמו אמיודארון, חוסמי בטא (לדוגמא סוטלול), דיסופיראמיד, קווינידין. קלונידין, חוסמי תעלות סידן (לדוגמא דילטיאזם, ורפמיל, בפרידיל), גואנפצין, וינקמין ודיגיטליס כדוגמת דיגוקסין.
תרופות אחרות לטיפול במצבים פסיכוטיים (כדוגמת סכיזופרניה) כמו: פימוזיד, הלופרידול, תיאורידזין, סולטופריד.
תרופות מסוימות לטיפול בדיכאון כמו: אימיפראמין.
משתנים מסוימים, תרופות משלשלות מסוימות- העלולות להוריד את רמת האשלגן בדם.
תרופות אנטיביוטיות מסוימות לטיפול בזיהומים כגון: פנטמידין, אריתרומיצין, אמפותריצין B, ספרפלוקסצין.
תרופות סטרואידיות להפחתת תגובה דלקתית כגון: פרדניזולון, בטאמטזון, דקסאמטזון.
תכשירים המכילים אלכוהול, אנטיהיסטמינים מסוימים (לטיפול באלרגיה) כמו: כלורפנאמין, פרומתזין, קטוטיפן
סותרי חומצה (המכילים אלומיניום או מגנזיום), סוקרלפט (לכיב קיבה או תריסריון): חומרים הללו מפחיתים ספיגת סולפיריד (מודל), לפיכך יש לקחת סולפיריד (מודל) לפחות שעתיים לפני נטילת תרופות אלה.
נוגדי שלשול סופחים ומדכאי תיאבון.
מטוקלופראמיד - בשימוש בו זמני עם מודאל (קפסולות או טבליות) יתכן שינוי בתגובה לטיפול במטוקלופראמיד
תרופות לשיכוך כאבים (שיכולות להימצא גם בתרופות להצטננות ושפעת).
ליתיום: השילוב  עם סולפיריד (מודל) עלול לגרום לנזק מוחי גם ברמות ליתיום נורמאליות. לפיכך, מומלץ מעקב צמוד אחר מצבו של החולה , במיוחד בקרב חולים המקבלים מנות גבוהות של התרופה.
השפעת שימוש ממושך
סולפיריד (מודל) עלול להגביר את לחץ הדם אצל חולים הסובלים מיתר לחץ דם. יתכנו תנועות בלתי רצוניות ודיכוי פעילות מח העצם במקרים מסוימים בעקבות שימוש ממושך. מומלץ לבצע ספירת דם ובדיקת תיפקודי כבד באופן סדיר.
ייתכנו בדיקות שונות כמו: תפקודי הלב, רמות אלקטרוליטים (מלחים) בדם או בדיקות דם נוספות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא